钦定古今图书集成/明伦汇编/闺媛典/第053卷 > 史贞女
## 钦定古今图书集成/明伦汇编/闺媛典/第053卷 > 史贞女

按《明外史列女传》：史贞女，杞人，字孔弘业。未嫁而业
亡，欲往殉之，母不许，女七日不食，母持茗逼之饮，双
蛾适堕杯中死。女指示曰：“物意尚孚我心，母独不谅
人耶？”母知不可夺，翌日制素衣缟裳，送之孔氏。里中
老稚观者如堵，女告之曰：“适二姓者，勿入我室。”惭而
去者十二三。迨暮，乃整衣自经死。白气缕缕腾屋上，
“达旦始消。”